|  |  |
| --- | --- |
|  | **Ftese per aplikim (FpA) # Weber-G-01**  Shoqëria Civile në RAP Instrumenti i Grantit të vogël  WeBER – Projekti i Ballkanit Përendimor për Monitorimin e Projektit për Reformë në Administratë Publike nga Shoqëria Civile |
| * **Data: 17 janar, 2017** | |

1. Per projektin

WeBER (Projekti i Ballkanit Perendimor per organizatat e shoqërisë civile që monitorojnë reformen e administrates publike) është një projekt tre vjeçar, me vlerë prej 1,273.411 EUR dhe i financuar nga Bashkimi Evropian i perfaqesuar nga Komisioni Evropian.

WeBER implementohet nga një konzorcium I përbërë prej shtatë organizatave ‘think tank’ të shoqerisë civile (OSHC) të mbledhura permes ose ne partneritet me ‘Think for Europe Network’ (ten.europeanpolicy.org):

* Qendra Evropiane per Politika - CEP (Serbi)
* Instituti per Demokraci dhe Ndermjetesim (Shqipëri),
* Iniciativa per Politika te Jashtme (Bosnje dhe Hercegovinë),
* Grupi per studime juridike dhe politike (Kosovë),
* Instituti Alternativ (Mali i Zi),
* Instituti Evropian per Politika (Maqedoni )
* Qendra Evropiane per Politika (Belgjike).

Perveç kësaj, WeBER bashkëpunon me institucionet përkatëse qeveritare përgjegjëse për reforma në administratën publike (RAP), medie dhe OSHC tjera me qëllim të arritjes së qëllimeve të veta. Ministria e Puneve të Jashtme te Holandës bënë bashkë-financimin e projektit të WeBER.

Qëllimi i përgjithshëm i WeBER është të përmirësojë rendësinë, pjesëmarrjen dhe kapacitetin e organizatave të shoqërisë civile (OSHC) dhe medieve në Ballkanin Përendimor (BP) për të avokuar dhe ndikuar në krijimin dhe implementimin e reformes se administratës publike. Në një periudhë afatgjatë, WeBER do të përgatisë dhe fuqizojë shoqëritë civile në BP që të vazhdojnë të bëjnë përpjekje që këto vende të harmonizojnë reformat e administratës publike me vendet anëtare të BE-së meqë me t’u aderuar në BE kushtëzimi jashtë BE-së nuk është më forcë shtytëse pas këtyre reformave.

WeBER do të realizojë qëllimet e veta përmes ndihmës së ofruar shoqërisë civile që monitorojnë PAR të cilat qëllime do të bazohen në dëshmi dhe analizë të bërë në BP dhe përmes lehtësimit të platformave të qëndrueshme konsultuese qeveri-shoqëri civile të nivelit rajonal dhe lokal, dialogut politik dhe raportimit cilësor të medieve lidhur me PAR. Përveç kësaj, WeBER do t’u mundësojë vëzhguesve vendor, organizatave që veprojnë në terren (grassroots) dhe mediave të punojnë në çështjet e reformës në administratën publike në nivel lokal dhe do të përmirësojnë qëndrueshmërinë organizative dhe financiare si dhe transparencën e OSHC ‘Think for Europe Network (TEN)’ dhe organizatave të saj anëtare.

1. Kushtet për pjesëmarrje

Granti lehtësues është i paraparë nën aktivitetin ‘Granti për shoqërite civile lokale të angazhuara në reformën e administratës publike. Qëllimi i përgjithshëm i ftesës për këtë Grant i përgjigjet objektivit specifik të projektit të Weber: t’u bëhet e mundur vëzhguesve vendor, organizatave ‘grassroots’ dhe medieve të punojnë në çështjet lidhur me RAP. O**bjektivat specifike të Grantit i** përgjigjen rezultateve të Veprimit në vijim: *1) t’u bëhet e mundur OSHC-ve lokale vëzhguese, organizatave ‘grassroots’ dhe medieve të marrin pjesë në monitorimin e RAP dhe të avokojnë për RAP; 2) të themelohen dhe përkrahen grupet punuese RAP nga radhët e organizatave të shoqërisë civile.*

Qëllimi i skemës së Grantit është të ofrohet një përkrahje për OSHC vendore, mediat dhe organizatat ‘grassroots’ të cilat janë aktive në monitorimin dhe vlerësimin e reformës së administratës publike. Përveç kësaj, Granti do t’iu mundësojë OSHC-ve vendore, organizatave ‘grassroots’ dhe medieve të kontribuojnë në monitorimin e RAP[[1]](#footnote-1), avokojnë për RAP në nivel lokal dhe të formohen Grupet punuese të angazhuara për këtë reformë për të dialoguar me autoritetet vendore.

Shuma e përgjithshme prej 255.000 EUR është ndarë për Instrumentin e Grantit, për të mbështetur 30 grante në mes **5000 dhe 10000 EUR (mesatarja 8500 EUR)**, prej të cilave 6 në Serbi, 6 në Bosnjë dhe Hercegovinë, 5 në Shqipëri, 5 në Maqedoni, 4 në Kosovë, dhe 4 në Mal të Zi. Kohëzgjatja e granteve të dhëna është prej së paku 6 muaj e më së shumti deri në 12 muaj.

Për të qenë i përshtatshëm (i pranueshëm) për grant, aplikuesi duhet të jetë:

* Subjekt ligjor
* Jo-fitimprurës
* Organizatat e shoqërisë civile që punojnë në një ose më shumë aspekte tematike të ndërlidhura me kete ftesë për aplikim
* I regjistruar në njërën nga vendet projekt (Serbia, Maqedonia, Mali i Zi, Shqipëria, Bosnje dhe Hercegovinë dhe Kosovë);
* I themeluar në njëren nga vendet projekt (Serbia, Maqedonia, Mali i Zi, Shqipëria, Bosnje dhe Hercegovinë dhe Kosovë);
* I themeluar së paku një vit më heret se shpallja e kësaj ftese;
* Të jetë drejpërdrejtë përgjegjës për përgatitjen dhe menaxhimin e aplikimit, e jo të veprojë si ndërmjetësues;
* Të ketë kapacitet përkatës organizativ dhe financiar.

***Aplikantët nga vendet përkatëse mund të aplikojnë për grante të cilat do të implementohen vetëm në vendin e tyre të 0rigjinës (p.sh. aplikuesit nga Shqipëria mund të aplikojnë për grantet të cilat do të implementohen vetëm në Shqipëri, aplikantët nga Bosnja dhe Hercegovina mund të aplikojnë për grante të cilat implementohen vetëm në Bosnje dhe Hercegovinë e kështu me radhë. Aplikuesit nga Shqipëria nuk mund të aplikojnë për grante të cilat do të implementohen në ndonjë vend tjetër).***

1. Përmbajtja e projekteve

Në pajtueshmëri me qasjen e projektit WeBER, fokus i granteve që do të ofrohen sipas kësaj ftese për aplikim do të jetë monitorimi i zbatimit të reformës administrative në pajtim me “Parimet e Administratës Publike” me dallimin që grantet duhet të adresojnë këto parime në nivel lokal. Parimet e Administratës Publike u zhvilluan nga SIGMA (program i OBEZH), në parim i themeluar nga Bashkimi Evropian) në bashkëpunim të ngushtë me Komisionin Evropian.[[2]](#footnote-2) Parimet ofrojnë një kornizë për administrim të mirë në vendet që aspirojnë të aderojnë në Bashkimin Evropian, dhe në bazë të tyre SIGMA/OBEZH dhe BE-ja vlerësojnë progresin e këtyre vendeve në fushën e reformës së administratës publike. Vlerësimet e bëra nga SIGMA dhe BE-ja janë të kufizuara në nivelin qendror/nacional dhe administrimi i nivelit lokal nuk është subjekt i këtyre vlerësimeve. Ndërsa projekti WeBER në tërësi ndihmon ne përfshirjen e shoqërisë civile në monitorimin e zbatimit të tyre poashtu në nivel nacional, Granti Weber dhe kjo ftesë për aplikim kanë për qëllim që në mënyrë specifike të përkrahin projektet të cilat angazhohen ne ate se si parimet e selektuara aplikohen në nivel lokal. Projekti WeBER ka bërë përzgjedhjen e parimeve të SIGMA për fokusin e vet. Kjo përzgjedhje poashtu është përshtatur për zbatim në nivel lokal (në kuptim të fokusit dhe terminologjisë), në mënyrë specifike për qëllime të Instrumentit të Grantit dhe kësaj ftese për aplikim.

Prandaj, OSHC-të e interesuara ftohen të dorëzojnë aplikacionet për projekt duke u fokusuar në një ose më shumë nga parimet e SIGMA-se në fushën e administrimit publik[[3]](#footnote-3):

* **KORNIZA STRATEGJIKE PËR REFORMËN E ADMINISTRATËS PUBLIKE**
* Njësitë e vet-qeverisjes lokale (këtej e tutje NJVQL) në mënyrë aktive janë të përfshira në monitorimin e RAP dhe koordinimin e strukturave për drejtimin dhe menaxhimin e krijimit të reformave dhe procesit të implementimit.

*Shpjegim: Fokus i këtij Parimi vihet në cilësinë e pjesëmarrjes së NJVQL-ve në monitorimin e RAP dhe strukturave koordinuese, me kusht që këto struktura (të nivelit politik ose administrativ) sigurojnë përfaqësimin e tyre. Përfaqësimi i NJVQL-ve konsideron pjesëmarrjen e unioneve/rrjeteve të komunave në një vend të caktuar nëse rrjetet e tilla ose format tjera ekzistojnë, e jo komunat individuale. Cilësia e përfaqësimit do të thotë që NJVQL-të si një nga pjesët kyqe dhe kompetente të akterëve të RAP konsultohen në baza të rregullta dhe inputet e tyre lejohen brenda këtyre strukturave.*

* **ZHVILLIMI I POLITIKAVE DHE KOORDINIMI**
* Monitorimi i rregullt i performancës së Qeverisjes Lokale mundëson mbikëqyrje dhe siguron që Qeverisja Lokale është në gjendje të realizojë objektivat e veta.

*Shpjegim: Fokus i këtij principi vihet në mundësinë që OSHC-të (dhe qytetarët) në NJVQL-të përkatëse të marrin informata lidhur me performancën e administratës lokale (disponueshmëria dhe qasja e informatave lidhur me performancë) të nevojshme për vlerësimin e asaj nëse NJVQL-të janë duke punuar dhe realizuar objektivat e veta.*

* Politikat dhe rregulloret lokale janë të dizajnuara në mënyrë transparente dhe inkluzive që mundësojnë pjesëmarrjen aktive të shoqërisë.

*Shpjegim: Ky parim fokusohet në procesin e jashtëm konsultativ për dizajnimin e politikave dhe rregulloreve lokale, që do të thotë se si vendimmarrja në nivel lokal merr parasysh mendimet dhe sugjerimet e akterëve jo qeveritar në të gjitha fazat e veta (p.sh qytetarët, OSHC-të, bizneset etj) përmes modaliteteve të ndryshme të konsultimeve publike (tubimeve publike, konsultimeve online, peticioneve etj).*

* **SHËRBIMI PUBLIK DHE MENAXHIMI I BURIMEVE NJERËZORE**
* Rekrutimi i nënpunësve civil në NJVQL bazohet në merita dhe trajtim të barabartë gjatë të gjitha fazave te tij; kriteret për ulje në pozitë dhe largimi i nënpunësve civil janë eskplicite.

*Shpjegim: ky parim fokusohet në kritere të drejta, të bazuara në meritë dhe të qarta të punësimit në administratën lokale ( jo për postet e fituara me zgjedhje ose emërime, p.sh këshillat lokale ekzekutive, asambletë lokale dhe të ngjashme). Për qëllime të kësaj ftese, qiltërsia dhe transparenca e procesit të rekrutimit nga perspektiva e akterëve jo-qeveritar jane të rëndësisë së veçantë.*

* Qeverisja lokale siguron dhe promovon integritetin, anti-korrupsionin dhe disciplinën në shërbimin publik (civil) të nivelit lokal.

*Shpjegim: ky parim fokusohet në efikasitetin e masave dhe procedurave të cilat sigurojnë integritetin dhe paanshmërinë e shërbimeve lokale publike, në kuptimin e asaj që shërbimet lokale publike trajtojnë të gjithe konsumatorët në mënyrë të barabartë pa ndonjë preferencë dhe favorizime të bazuara në lidhshmëri personale apo politike. Për qëllime të kësaj ftese, ky parim nuk shtjellon masat diciplinore në shërbimet lokale publike.*

* **LLOGARIDHËNIA**
* E drejta për qasje në informata publike është e miratuar me ligj dhe në mënyrë të qëndrueshme aplikohet në praktika të NJVQL-ve.

*Shpjegim: e drejta për qasje në informata të rëndësisë publike zakonisht rregullohet me anë të një akti të veçantë të llojit më sistematik që vlenë për të gjitha organizatat e sektorit publik (në mënyrë tipike të referuara si Liria e Akteve te Informatave- LAI). Në rastin e këtij parimi, fokusi është në aplikimin efektiv të dispozitave të këtyre rregulloreve në nivel komunash. Në veçanti, fokusi është vënë në praktikat e ofrimit të informatave nga administrata lokale pas kërkesës nga akterët e jashtëm. Gjithashtu, ky parim kërkon ofrim proaktiv të informatave nga administrata lokale, ashtu që informatat nuk ofrohen vetëm në rast të kërkesave të jashtme por kjo gjë bëhet gjithashtu nga vet administrata (p.sh përmes vebfaqes zyrtare të administratës lokale që përmbanë të gjitha informatat e nevojshme të plota dhe të qasshme, përmes broshurave zyrtare të lëshuara nga administrate lokale etj).*

* **OFRIMI I SHËRBIMEVE**
* Politikat dhe mekanizmat për administraten lokale të orientuar kah qytetarët janë të instaluara dhe aplikohen.

*Shpjegim: Fokus i këtij Principi është vënë në elementet rregulluese, institucionale dhe praktike për të siguruar se administrata është e perqendruar rreth nevojave të përdoruesve të sherbimeve publike-qytetarëve, bizneseve etj. Elementete janë por nuk kufizohen në projektet për thjeshtësim të administratës në nivel lokal, zvogelim të burokracisë në nivel lokal, disponueshmërinë e shërbimeve elektronike (e-sherbimet), kënaqshmëria e qytetarëve me ofrimin e shërbimeve të caktuara në nivel lokal, efekshmëria e kostos së shërbimeve lokale publike etj.Gjithashtu, ky Parim merr parasysh nëse informatat për standardet dhe kostoja e shërbimeve lokale publike si dhe kontratat për shërbime publike me ofrues të ndryshëm të ketyre sherbimeve janë publike dhe mund të përdoren nga shoqëria civile për monitorimin e ofrimit të shërbimeve në nivel lokal.*

* NJVQL-të kanë krijuar mekanizma për të siguruar cilësi të shërbimeve publike.

*Shpjegim: Fokusi i këtij Parimi vihet në standardet dhe mjetet e përdoruara nga administrata lokale për të siguruar cilësi të lartë të shërbimeve publike të ofruara për qytetarët dhe ridizajnimi i tyre nëse dëshmohet të jenë jo adekuate. Monitorimi dhe ridizajnimi i sherbimeve publike duhet të bazohet në kënaqshmërinë e qytetarëve dhe në analizë të nevojave të qytetarëve me qëllim të përmirësimit qoftë të mënyrës së marrjes së informatave për shërbimet, vetë shërbimet apo të dyjat.*

* Sigurohet qasja e shërbimeve publike të ofruara nga NJVQL-të.

*Shpjegim: Ky parim fokusohet në qasjen e barabartë per një varg shërbimesh për të gjithë individët dhe bizneset në një NJVQL. Përfshinë elementet si dyqanet ‘one stop’ të cilat ofrojnë më shumë se një shërbim, ekzistimin dhe perdorimin e kanaleve elektronike të komunikimit, të lehta për përdorim, me administratën lokale gjatë punës për çështjet zyrtare, nevojat e grupeve të veçanta të konsumatorëve në ofrimin e shërbimeve si të moshuarit, personat me aftësi të kufizuara, të huajt, familjet me fëmijë, etj.*

* **MENAXHMENTI PUBLIK FINANCIAR**
* Buxheti i NJVQL përgatitet në pajtim me kornizën ligjore, procesi i përgatitjes është inkluziv dhe buxheti është transparent.

*Shpjegim: Fokus i këtij Parimi është përfshirja e shoqërisë civile si akterë të jashtëm në zhvillimin e buxhetit lokal, dhe në cilësinë e procesit të formulimit të buxhetit lokal. Poashtu merr parasysh se sa janë të qarta dhe gjithpërfshirëse informatat (për shpenzimet e buxhetit lokal dhe të hyrat) e përfshira në dokumentacionin e buxhetit, nga pikëpamja e akterëve të jashtëm (qytetrët, OSHC-të etj). Për më tepër, merr parasysh përfshirjen e akterëve të jashtëm në monitorimin e buxhetit lokal dhe si rrjedhojë qasjen në dokumentet kyçe të buxhetit, përfshirë raportet për ekzekutimin e buxhetit lokal, si dhe qasjen dhe përdorimin e tyre në kuptim të monitorimit të rregullt dhe domethënës të shpenzimeve të qeverisjes lokale (publikimi i rregullt i raporteve për ekzekutim të buxhetit lokal, të dhëna cilësore dhe të qarta dhe mënyra e lehtë e përdorimit të raporteve dhe dokumenteve tjera, formati i të dhënave etj).*

* Sigurohen kapacitete në NJVQL për të zhvilluar, implementuar dhe monitoruar politikat dhe procedurat e prokurimit në mënyrë efektive dhe efikase.

*Shpjegim: ky parim fokusohet në kapacitetin e administratës lokale për të ekzekutuar një proces efektiv të prokurimit gjatë të gjitha fazave të tij. Për këtë Ftesë, transparenca e procedurave të prokurimit lokal në të gjitha fazat është mjaft e rëndësishme nga pikëpamja e akterëve të jashtëm (shoqëria civile, qytetarët etj). Parimi merr parasysh por nuk kufizohet në mënyrën se si përdoret portali i prokurimit publik, përdorshmëria dhe gjithpërfshirja e informatave në portal, saktësia dhe afatet kohore të publikimit të të dhënave, disponueshmëria e dokumentacionit për ndryshimin e kontratave të publikuara etj.*

Llojet e aktivitetit që mund të financohet sipas kësaj Ftese për aplikim (lista nuk është e plotë):

* Aktivitete për hulumtim (hulumtimi nuk mund të jetë qëllimi kryesor i projektit )
* Aktivitetet komunikuese dhe të informatave që synojnë përkrahjen e konsultimeve me akterë
* Organizimi i konferencave, tryezave të rrumbullakta, punëtorive dhe seminareve (një numër mjaft i kufizuar i projekteve të propozuara)
* Aktivitetet për avokim
* Aktivitetet monitoruese
* Publikimi i raporteve monitoruese
* Vizualizimi dhe prezentimi i të dhënave
* Hartimi i rekomandimeve për politika
* Fushata për vetedijësimin e publikut

Projekti **përkrah**  analizën e bazuar në dëshmi dhe të dhënat e përfituara nda terreni; studimet e rastit; intervistat me akterë (institucionet, përfaqësues të organizatave lokale të shoqërisë civile), grupet në fokus, dhe sondazhet e qytetarëve dhe OSHC-ve si dhe matjet e perceptimeve të tyre, qëndrimeve etj. Ne rekomandojmë fuqishëm përfshirjen e çështjeve ndër-sektoriale- si mundësitë e barabarta, raportet ndër-etnike, barazia gjinore, nevojat e personave me aftësi të kufizuara etj. Për më tepër, propozimet mund të përfshijnë monitorimin e performancës dhe rezultatet e institucioneve qendrore dhe lokale që luajnë rol në implementimin e parimeve të SIGMA për RAP dhe/ose procesimin dhe analizimin e të dhënave dhe vizualizimin dhe prezentimin e tyre në mënyrë të kuptueshme. Subjektet që marrin grantet do të përkrahen nga hulumtuesit kryesor të projektit.

**Në përputhje me një nga objektivat specifike të Grant objektit 1) *t’u bëhet e mundur OSHC-ve lokale vëzhguese, organizatave ‘grassroots’ dhe medieve të marrin pjesë në monitorimin e RAP dhe të avokojnë për RAP*, vëmendje e veçantë duhet t'i kushtohet përfshirjes së mediave lokale në përgatitjen, si dhe në zbatimin e propozim projekteve.**

**Organizatat e shoqerisë civile në formularin për aplikim duhet të theksojnë qartë llojin e aktiviteteve per të cilat aplikojnë me qëllim të arsyetimit të buxhetit të propozuar (Shtojca 2). Ju lusim të keni parasysh se bashkëpunimi me mediat lokale është një domosdoshmëri, dhe se projekt-propozimet duhet të elaborojë se si është siguruar bashkëpunimi dhe roli I tyre në implementimin e projektit ( në pjesën III.4 të shtojcës 1).**

Rezultatet përfundimtare të Instrumentit të Grantit do të paraqiten në konferencën rajonale në Beograd dhe do të publikohen në [www.par-monitor.org](http://www.par-monitor.org).

Llojet e projekteve në vijim **nuk janë të pranueshme** për përkrahje financiare:

* Projektete që kanë të bëjnë me vetëm ose kryesisht me sponzorim individual për pjesëmarrje në punëtori, konferenca dhe kongrese;
* Projektet që kanë të bëjnë vetëm ose kryesisht me bursa individuale për kurse të trajnimit;
* Projektet që kanë të bëjnë vetëm ose kryesisht me konferenca që mbahen vetëm një herë ose ngjarje të ngjashme;
* Projektet që kanë të bëjnë vetëm ose kryesisht me hulumtim akademik dhe /ose me studime fizibiliteti;
* Projektet që kanë të bëjnë vetëm ose kryesisht me investime në infrastrukturë dhe/ose me prokurim të pajisjeve;
* Projektet e ndërlidhura me parti politike ose ato të natyrës politike/ partiake;
* Projektet që hyjnë në kategorinë e aktiviteteve të përgjithshme të institucioneve kompetente shtetërore ose shërbimeve të administratës shtetërore, përfshirë qeverisjen lokale;
* I atribuohen palës së tretë;
* Borgjet dhe tarifat e shërbimit për borgje (interesi);
* Provizionet për humbje ose detyrime të mundshme të ardhshme;
* Aktivitetet e financuara nga ndonjë kornizë tjetër;

**Lokacioni**

Projektet duhet të zhvillohen në nivel lokal duke mbuluar një ose më shumë komuna për vend.

1. Dorëzimi i aplikacionit

Projekti do të pranojë propozimet në gjuhën angleze dhe në/ose gjuhën e vendit të origjinës (p.sh aplikacionet nga Serbia në gjuhën serbe, aplikacionet nga Maqedonia në gjuhën maqedone, aplikacionet nga Shqipëria në gjuhën shqipe dhe ngjashëm).

Aplikantët duhet të dorëzojnë dokumentacionin e mëposhtëm:

* Formularin e plotësuar të aplikimit (Shtojca 1);
* Bugjetin e propozuar të kompletuar në excel (Shtojca 2);
* Përmbledhje të projektit në gjuhën angleze ( Shtojca 3)
* Dëshmi të regjistrimit nga organi kompetent shtetëror;
* Bio e shkurtë dhe CV e drejtorit/ kryesuesit të organizates.

Përshkrimet (shpjegimet) për plotësimin e aplikacionit dhe buxhetit janë dhënë në shabllonet përkatëse (template).

Propozimet e dorëzuara duhet të jenë në original dhe vet puna e organizatës. Plagjiatura do të rezultojë në diskualifikim nga gara e grantit.

Projekti do të mbajë të gjitha materialet dhe dokumentet e dorëzuara nga aplikuesit. Këto informata nuk do të përdoren për qëllime tjera përveç për shqyrtimin e propozimit dhe nuk do të këmbehen me persona ose institucione tjera, përvec nësë kërkohet me ligj ose nga Komisioni Evropian.

**INFORMATAT KONTAKTUESE**

Propozimet: aplikantët duhet të dorëzojnë propozimet e tyre dhe dokumentet e nevojshme përmes postës elekronike në [Weber.grants@epi.org.mk](mailto:Weber.grants@epi.org.mk) CC: [ardita.abazi-imeri@epi.org.mk](mailto:ardita.abazi-imeri@epi.org.mk) (Menaxheri i Grantit të Projektit).

Posta elektronike duhet të përmbajë “ CfA # Weber-G-01: (shteti)\_ Application ” në rreshtin e subjektit (p.sh. “ CfA#Weber-G-01: Macedonia\_ Application”).

**Formulari i aplikimit:** për të shkarkuar formularin e aplikimit, ju lutemi shihni shpalljen për ftesë për aplikim në: [www.par-monitor.org](http://www.par-monitor.org). ose, ju kontaktoni Menaxheren e Grantit të Projektit–Ardita Abazi Imeri, në [ardita.abazi-imeri@epi.org.mk](mailto:ardita.abazi-imeri@epi.org.mk) për të marrë formularin e aplikimit.

Afati i fundit për dorëzimin e aplikacioneve është **17.03.2017.** Ekipi i projektit do të dërgojë një email konfirmues me të pranuar aplikacionin.

Pyetjet sqaruese mund të dërgohen përmes postës elektronike jo më vonë se 17.02.2017 në adresën: [Weber.grants@epi.org.mk](mailto:Weber.grants@epi.org.mk). Posta elektronike duhet të përmbajë: “CfA # Weber-G-01: (shteti)\_ pyetjet sqaruese (Clarification questions)” në titullin e subjektit.

Menaxheri i grantit nuk është i obliguar të ofrojë sqarime për pyetjet e pranuara pas kësaj date. Sqarimet do të publikohen në [www.par-monitor.org](http://www.par-monitor.org) jo më vonë se 24.02.2017.

1. Kriteret për vlerësim

Metodologjia e vlerësimit të aplikacioneve:

|  |  |  |
| --- | --- | --- |
|  | Po | Jo |
| **Verifikimi administrativ (faza e parë)** |  |  |
| Aplikacioni është dërguar sipas afateve kohore të caktuara |  |  |
| Aplikacioni është i plotë dhe përmbanë të gjitha shtojcat e publikuara në ftesë (shtojca 1- formulary për aplikim, Shtojca 2 – Buxheti, dëshmia e regjistrimit nga organi kompetent nacional, bio e shkurtë dhe CV e Drejtorit/kryesuesit të organizates) |  |  |
| Organizata plotëson kërkesat formale për pjesëmarrje në ftesë (është e themeluar në njërin nga vendet projekt së paku një vit para dates së shpalljes së kësaj Ftese) |  |  |
| Nëse të gjitha përgjigjet e mëparshme janë PO: |  |  |
| VENDIMI: Aplikacioni dërgohet për vlerësim |  |  |
| **VLERËSIMI I APLIKACIONIT TË KOMPLETUAR (TË PLOTË) (faza e dytë)** | Totali | Pikët e dhëna |
| Vlerësimi i formularit të aplikimit | 75 pikë |  |
| Projekti i dyte ofron qëndrueshmëri të dyanshme. Raporti në mes të qëllimit, rezultateve dhe aktiviteteve të propozuara është i dukshëm dhe i qartë. | 15 pikë |  |
| Problemi është adresuar në mënyrë të suksesshme dhe të saktë. Qëllimi i projektit është të përcaktojë qartë dhe të plotësojë objektivat e projektit të WeBEr. | 10 pikë |  |
| Aktivitetet janë definuar saktë dhe me sukses dhe janë të harmonizuara me afatin kohor (minimum 6 muaj dhe deri në 12 muaj). | 10 pikë |  |
| Bashkëpunimi me mediat locale është shpjeguar dhe siguruar | 10 pikë |  |
| Buxheti është harmonizuar me aktivitetet e propozuara. Janë harmonizuar parimet e një menaxhimi solid financiar. | 10 pikë |  |
| Përfaqësimi gjeografik (veprimi në nivel lokal, përfaqësimi etnik) | 10 pikë |  |
| Organizata ka kapacitet përkatës organizativ dhe financiar. | 5 pike |  |
| Organizata ka një rekord të shënuar në implementimin e projekteve në fushën e reformës së administratës publike (ose dëshmi të përvojës personale dhe/ose kualifikim të së paku një anëtari të propozuar të ekipit për implementim të projektit) | 5 pikë |  |
| **VENDIMI PËR DHËNIE TË GRANTIT (faza e tretë)** | PO | Jo |
| Bordi përzgjedhës kërkon dorëzimin e informatave shtesë nga OSHC-të. |  |  |
| Pas vlerësimit, bordi përzgjedhës vendos për dhënien e grantit dhe propozon konkludimin e një marrëveshjeje. |  |  |

Përzgjedhja për çdo shtet do të bëhet nga Komisioni përzgjedhës i përbërë nga menaxheri i programit, menaxheri i grantit dhe dy përfaqësues nga organizatat implementuese të shtetit përkatës. Komisioni përzgjedhës do të hartojë një listë të projekteve të renditura (klasifikuara) dhe listën rezervë. Vetëm përftuesit e përzgjedhur të grantit do të ftohen që të diskutojnë aplikimin e projektit. Lista përfundimtare do të publikohet në [www.par-monitor.org](http://www.par-monitor.org).

1. Implementimi i granteve

Organizatat implementuese do të nënshkruajnë një marrëveshje me fituesit e grantit në të cilën do të përcaktohen të drejtat dhe obligimet e dyanshme si dhe mënyra e implementimit të granteve. Gjatë implementimit, fituesit e granteve duhet të prezantojnë raportin përshkrues dhe raportet financiare. Shabllonet për përgatitjen e tyre do t’u ofrohen të përzgjedhurve të grantit.

Grantet do të shpërndahen sipas mënyrës në vijim:

Pagesa e parë: – 50% e tërë grantit pas nënshkrimit të marrëveshjes;

Pagesa e dytë – 30% pas aprovimit të raportit të mesëm;

Pagesa e tretë– 20% pas aprovimit të raportit final dhe raportit financiar.

Pagesa e granteve do të kushtëzohet me absorbimin e pagesave të mëparshme dhe dinamikave të aktiviteteve në periudhën e ardhshme.

Një seancë pune një ditore do të organizohet për fituesit e zgjedhur të grantit, me qëllim të njoftimit të tyre me procedurat e menaxhmentit financiar dhe praktikat e menaxhimit të mire të projekteve.

1. Seanca informative

Seanca informative do të organizohet për të gjithë kandidatët e interesuar. Seanca informative do të mbahet me datën 24.02.2017 në:

* Për Serbi: në objektet e Qendrës për Politika Evropiane - CEP (Beograd),
* Për Maqedoni: në objekte të Institutit Evropian për politika (Shkup),
* Për Mal të ZI: në objektet e Institutit Alternativ (Podgorica),
* Për Shqipëri: në objektet e Institutuit për Demokraci dhe Ndërmjetësim (Tirana),
* Për Bosnjë dhe Hercegovinë: në objekte të Iniciativës për Poltikë të Jashtme (Sarajevë),
* Për Kosovë: në objektet e Grupit për Studime Juridike dhe Politike (Prishtinë).

Hollësitë për kohën e saktë do të publikohen në [www.par-monitor.org](http://www.par-monitor.org).

Ju lutemi të përgjigjeni në këtë ftesë në [Weber.grants@epi.org.mk](mailto:Weber.grants@epi.org.mk) më së voni më datën 17.02.2017. Titulli i subjektit “ CfA#Weber-G-01: shteti X seanca informative”

1. Orari indikativ i Grantit

|  |  |
| --- | --- |
| Data e lansimit të ftesës për aplikim | 17.01.2017 |
| Afati i fundit për dorëzimin e sqarimeve në Projekt | 17.02.2017 |
| Data kur projekti do të jep sqarime ose do të organizojë seancë informative për aplikuesit e interesuar | 24.02.2017 |
| Afati i fundit për dorëzim të aplikacioneve | 17.03.2017 |
| Vlerësimi i propozimeve | 17.04.2017 |
| Shpallja e fituesit | 28.04.2017 |
| Nënshkrimi i kontratës | 01.05.2017 |
| Ju lutemi vëreni se datat e vlerësimit dhe dhënies së granteve mund të ndryshojnë.  Konsorciumi qe zbaton Projektin Weber rezervon të gjitha të drejtat për të anuluar këtë thirrje dhe / ose për të ndryshuar / ndryshuar kushtet dhe datat e paraqitura në konkurs. | |

1. Monitorimi i RAP është mjet i cili ofron të gjitha resurset e nevojshme dhe metodologjinë për monitorim të pavarur të RAP nga shoqëria civile ne BP. Bazohet në inputet e OSHC të cilat janë të bazuara në dëshmi. Metodologjia e monitorimit të RAP bazohet në parimet e përzedhjes së SIGMA të cilat më së miri përshtaten për monitorimin e bërë nga shoqëria civile dhe zhvillimi i treguesve të vet cilësor dhe sasior për matje. Përfundimisht, aplikimi i metodologjisë monitoruese të RAP jo vetëm që monitoron progresin në RAP në çdo vend të BP, por mundëson edhe standardizimin rajonal të vendeve përmes tabelës së rezultateve për RAP në nivel rajonal. Për informata shtesë shihni [www.par-monitor.org](http://www.par-monitor.org) [↑](#footnote-ref-1)
2. Përkrahje për përmirësimin e qeverisjes dhe menaxhimit – SIGMA, një iniciativë e përbashkët e Organizatës për Bashkëpunim Ekonomik dhe Zhvillim (OBEZH) dhe Bashkimit Evropian (BE), kryesisht i financuar nga BE-ja, <http://www.sigmaweb.org/>. [↑](#footnote-ref-2)
3. Teksti i parimeve i ofruar këtu është përshtatje e parimeve origjinale të SIGMA/OBEZH të zhvilluara në mënyrë specifike për implementim në nivel lokal në këtë Grant. Për më shumë hollësi rreth parimeve të administartës publike të zhvilluara nga SIGMA (kryesisht për implementimin në nivel nacional/lokal) ju lutemi shihni: <http://www.sigmaweb.org/publications/principles-public-administration-eu-enlargement.htm>. Në këtë link (vegëz) ju mund të gjeni vegzat për përkthimet e Parimeve në gjuhët nacionale. [↑](#footnote-ref-3)